PER PIRMĄJĮ SVARSTYMĄ PRIIMTA TARYBOS POZICIJA (ES) Nr. 2/2014

siekiant priimti Europos Parlamento ir Tarybos direktyvą dėl būtiniausių reikalavimų darbuotojų judumui tarp valstybių narių didinti gerinant teisių į papildomą pensiją įgijimą ir išsaugojimą

Tarybos priimta 2014 m. vasario 17 d.

(Tekstas svarbus EEE)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 46 straipsnį,

atsižvelgdami į Europos Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

laikydamiesi įprastos teisėkūros procedūros (2),

kadangi:

kadangi šios direktyvos tikslo, t. y. sudaryti palankesnes sąlygas darbuotojams naudotis teise laisvai judėti tarp valstybių narių, valstybės narės negali deramai pasiekti, o dėl jos masto bei poveikio to tikslo būtų geriau siekti Sąjungos lygiu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti;

PRIĖMĖ ŠIĄ DIREKTYVĄ:

1 straipsnis

Dalykas

Šia direktyva nustatomos taisyklės, kurių tikslas – sudaryti palankesnes sąlygas darbuotojams naudotis teise laisvai judėti tarp valstybių narių mažinant kliūtis, kurios susidaro dėl tam tikrų su darbo santykiais susietų papildomų pensijų sistemų taisyklių.

2 straipsnis

Taikymo sritis

1. Ši direktyva taikoma papildomoms pensijų sistemoms, išskyrus sistemas, kurioms taikomas Reglamentas (EB) Nr. 883/2004.

2. Ši direktyva netaikoma:

3. Ši direktyva netaikoma neįgalumo išmokoms ir išmokoms netekus maitintojo, susijusioms su papildomomis pensijų sistemomis, išskyrus specifines 5 ir 6 straipsnių nuostatas, susijusias su išmokomis netekus maitintojo.

4. Ši direktyva taikoma tik darbo laikotarpiams po jos perkėlimo į nacionalinę teisę pagal 8 straipsnį.

5. Ši direktyva netaikoma darbuotojų, judančių vienoje valstybėje narėje, teisių į papildomą pensiją įgijimui ir išsaugojimui.

3 straipsnis

Terminų apibrėžtys

Šioje direktyvoje vartojamos šios terminų apibrėžtys:

a) papildoma pensija– su amžiumi siejama pensija, numatyta papildomos pensijų sistemos, sukurtos pagal nacionalinę teisę ir praktiką, taisyklėse;

b) papildoma pensijų sistema– pagal nacionalinę teisę ir praktiką sukurta bei su darbo santykiais susieta profesinių su amžiumi siejamų pensijų sistema, skirta darbuotojams suteikti papildomas pensijas;

c) aktyvūs sistemos dalyviai– darbuotojai, kuriems jų esami darbo santykiai suteikia arba, įvykdžius teisių į pensiją įgijimo sąlygas, gali suteikti teisę į papildomą pensiją pagal papildomos pensijų sistemos nuostatas;

d) laukimo laikotarpis– darbo laikotarpis, kuris reikalaujamas pagal nacionalinę teisę arba papildomos pensijų sistemos taisykles arba kurį nustato darbdavys, kad darbuotojas įgytų teisę tapti sistemos dalyviu;

e) teisių įgijimo laikotarpis– aktyvaus dalyvavimo sistemoje laikotarpis, kuris pagal nacionalinę teisę arba papildomos pensijų sistemos taisykles yra būtinas teisei į papildomą pensiją įgyti;

f) įgytos teisės į pensiją– teisės į papildomą pensiją, įvykdžius teisių įgijimo sąlygas pagal papildomos pensijų sistemos taisykles ir, kai taikoma, pagal nacionalinę teisę;

g) iš darbo išeinantis darbuotojas– aktyvus sistemos dalyvis, kurio darbo santykiai nutraukiami dėl kitų priežasčių nei teisės į papildomą pensiją įgijimas, ir kuris juda tarp valstybių narių;

h) būsimas naudos gavėjas– buvęs aktyvus sistemos dalyvis, kuris turi įgytų teisių į pensiją papildomoje pensijų sistemoje ir dar negauna papildomos pensijos pagal tą sistemą;

i) atidėtos teisės į pensiją– įgytos teisės į pensiją, saugomos sistemoje, kurioje jas sukaupė būsimas naudos gavėjas;

j) atidėtų teisių į pensiją vertė– teisių į pensiją vertė, apskaičiuota laikantis nacionalinės teisės ir praktikos.

4 straipsnis

Teisių įgijimą pagal papildomas pensijų sistemas reglamentuojančios sąlygos

1. Valstybės narės imasi visų būtinų veiksmų, siekiant užtikrinti, kad:

2. Valstybės narės turi teisę pasirinkti leisti socialiniams partneriams kolektyviniu susitarimu nustatyti kitokias nuostatas tiek, kiek tomis nuostatomis būtų nustatoma ne mažiau palanki apsauga ir nesudaromos kliūtys darbuotojų judėjimo laisvei.

5 straipsnis

Atidėtų teisių į pensiją išsaugojimas

1. Atsižvelgdamos į 3 ir 4 dalis, valstybės narės patvirtina būtinas priemones, siekiant užtikrinti, kad iš darbo išeinantys darbuotojai galėtų išlaikyti savo įgytas teises į pensiją papildomoje pensijų sistemoje, kurioje jie jas įgijo. 2 dalyje nurodyta pradinė šių teisių vertė apskaičiuojama tuo momentu, kai nutraukiami iš darbo išeinančio darbuotojo darbo santykiai.

2. Valstybės narės, atsižvelgdamos į pensijų sistemos taisyklių ir praktikos pobūdį, patvirtina būtinas priemones, siekiant užtikrinti, kad iš darbo išeinančių darbuotojų ir maitintojo netekusių asmenų atidėtoms teisėms į pensiją arba jų vertei būtų taikomos tokios pačios sąlygos, kaip ir aktyvių sistemos dalyvių teisių vertei arba mokamoms pensinėms išmokoms, arba taikant kitas priemones, kuriomis užtikrinamas vienodų sąlygų taikymas, kaip antai:

3. Jei įgytų teisių į pensiją vertė neviršija atitinkamoje valstybėje narėje nustatytos ribos, valstybė narė gali leisti papildomose pensijų sistemose nesaugoti iš darbo išeinančio darbuotojo įgytų teisių, o gavus informuoto darbuotojo sutikimą, be kita ko, ir dėl taikomų mokesčių, iš darbo išeinančiam darbuotojui išmokėti kapitalo sumą, kuri būtų lygiavertė iš darbo išeinančio darbuotojo įgytų teisių į pensiją vertei. Valstybė narė informuoja Komisiją apie taikomą ribą.

4. Valstybės narės gali leisti socialiniams partneriams kolektyviniu susitarimu nustatyti kitokias nuostatas tiek, kiek tomis nuostatomis būtų nustatoma ne mažiau palanki apsauga ir nesudaromos kliūtys darbuotojų judėjimo laisvei.

6 straipsnis

Informavimas

1. Valstybės narės užtikrina, kad aktyvūs sistemos dalyviai galėtų paprašę gauti informacijos apie darbo santykių nutraukimo pasekmes jų teisėms į papildomą pensiją.

Visų pirma suteikiama informacija apie:

Kai pagal sistemą suteikiama galimybė iš anksto pasinaudoti įgytomis teisėmis į pensiją išmokant kapitalo sumą, suteikiama informacija taip pat apima rašytinį pareiškimą, kad narys turėtų apsvarstyti galimybę pasikonsultuoti dėl tos kapitalo sumos investavimo būsimai pensijai.

2. Valstybės narės užtikrina, kad būsimi naudos gavėjai paprašę gautų informaciją apie:

3. Tais atvejais, kai išmokos netekus maitintojo yra susijusios su papildomomis pensijų sistemomis, išmokos netekus maitintojo klausimu 2 dalis taikoma maitintojo netekusiems naudos gavėjams.

4. Informacija turi būti pateikta aiškiai, raštu ir suteikiama per pagrįstą laikotarpį. Valstybės narės gali nustatyti, kad tokios informacijos neprivaloma teikti dažniau kaip vieną kartą per metus.

5. Šiame straipsnyje nustatytos pareigos nedaro poveikio įstaigų, atsakingų už profesinių pensijų skyrimą, pareigoms pagal Direktyvos 2003/41/EB 11 straipsnį ir jas papildo.

7 straipsnis

Būtiniausi reikalavimai ir ne regreso sąlyga

1. Valstybės narės gali priimti arba palikti galioti nuostatas dėl darbuotojų teisių į papildomą pensiją įgijimo, iš darbo išeinančių darbuotojų teisių į papildomą pensiją išsaugojimo ir aktyvių sistemos dalyvių bei būsimų naudos gavėjų teisės į informaciją, kurios būtų palankesnės už šioje direktyvoje nustatytas nuostatas.

2. Šios direktyvos perkėlimas į nacionalinę teisę jokiomis aplinkybėmis negali būti priežastis apriboti esamas teises įgyti ir išsaugoti teisę į papildomą pensiją arba sistemos dalyvių ar naudos gavėjų teisę į informaciją valstybėse narėse.

8 straipsnis

Perkėlimas į nacionalinę teisę

1. Valstybės narės priima įstatymus ir kitus teisės aktus, būtinus, kad šios direktyvos būtų laikomasi ne vėliau kaip … (7), arba užtikrina, kad socialiniai partneriai iki tos datos būtų susitarimu nustatę reikiamas nuostatas. Valstybės narės privalo imtis būtinų veiksmų, kad galėtų užtikrinti, jog direktyvoje nustatyti rezultatai bus pasiekti. Apie tai jos nedelsdamos praneša Komisijai.

2. Valstybės narės, priimdamos 1 dalyje nurodytas priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.

9 straipsnis

Ataskaita

1. Valstybės narės ne vėliau kaip … (8) pateikia Komisijai visą turimą informaciją apie šios direktyvos taikymą.

2. Komisija ne vėliau kaip … (9) parengia šios direktyvos taikymo ataskaitą, kurią pateikia Europos Parlamentui, Tarybai ir Europos ekonomikos ir socialinių reikalų komitetui.

10 straipsnis

Įsigaliojimas

Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

11 straipsnis

Adresatai

Ši direktyva skirta valstybėms narėms.

(1) OL C 185, 2006 8 8, p. 37.

(2) 2007 m. birželio 20 d. Europos Parlamento pozicija (OL C 146 E, 2008 6 12, p. 217) ir 2014 m. vasario 17 d. Tarybos pozicija, priimta per pirmąjį svarstymą. … m. … … d. Europos Parlamento pozicija (dar nepaskelbta Oficialiajame leidinyje).

(3) 1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, 1971 7 5, p. 2).

(4) 2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo (OL L 166, 2004 4 30, p. 1).

(5) 1998 m. birželio 29 d. Tarybos direktyva 98/49/EB dėl pagal darbo sutartį dirbančių asmenų ir savarankiškai dirbančių asmenų, judančių Bendrijoje, teisių į papildomą pensiją išsaugojimo (OL L 209, 1998 7 25, p. 46).

(6) 2003 m. birželio 3 d. Europos Parlamento ir Tarybos direktyva 2003/41/EB dėl įstaigų, atsakingų už profesinių pensijų skyrimą, veiklos ir priežiūros (OL L 235, 2003 9 23, p. 10).

(7) OL: prašom įrašyti datą – ketveri metai po šios direktyvos įsigaliojimo dienos.

(8) OL: prašom įrašyti datą – penkeri metai po šios direktyvos įsigaliojimo dienos.

(9) OL: prašom įrašyti datą – šešeri metai po šios direktyvos įsigaliojimo dienos.

TARYBOS MOTYVŲ PAREIŠKIMAS

I. ĮVADAS

2005 m. spalio 20 d. Komisija priėmė pasiūlymą dėl direktyvos dėl teisių į papildomą pensiją perkeliamumą gerinimo.

2007 m. birželio 20 d. Europos Parlamentui per pirmąjį svarstymą priėmus nuomonę (1), Komisija priėmė iš dalies pakeistą pasiūlymą, kurį pateikė 2007 m. spalio 15 d. (2). Į savo iš dalies pakeistą pasiūlymą Komisija įtraukė daugelį Parlamento padarytų pakeitimų ir taip pat atsižvelgė į Taryboje įvykusių diskusijų rezultatus. Iš dalies pakeistame pasiūlyme daugiausia dėmesio skirta teisių įgijimui ir išsaugojimui, neįtraukiant perkeliamumo aspekto.

Europos ekonomikos ir socialinių reikalų komitetas nuomonę pateikė 2006 m. balandžio 20 d. (3).

2013 m. birželio 20 d. Taryba susitarė dėl bendro požiūrio (4).

Po neformalių derybų, 2013 m. lapkričio 26 d. teisėkūros institucijos pasiekė preliminarų susitarimą siekdamos išankstinio susitarimo per antrąjį svarstymą.

2013 m. gruodžio 16 d. Taryba pasiekė politinį susitarimą dėl savo pozicijos per pirmąjį svarstymą (5).

II. TIKSLAS

Šio direktyvos projekto tikslas – sudaryti palankesnes sąlygas darbuotojų judumui tarp valstybių narių, gerinant sistemos dalyvių teisių į papildomą pensiją įgijimą ir išsaugojimą.

III. PER PIRMĄJĮ SVARSTYMĄ PRIIMTOS TARYBOS POZICIJOS PAGRINDINIŲ ASPEKTŲ ANALIZĖ

A. Procedūrinis kontekstas

Remdamiesi iš dalies pakeistu Komisijos pasiūlymu, Europos Parlamentas ir Taryba vedė derybas, kad susitarimas būtų pasiektas Tarybos pozicijos per pirmąjį svarstymą etape (išankstinis susitarimas per antrąjį svarstymą). Tarybos pozicijos tekstas atspindi kompromisą, dėl kurio susitarė abi teisėkūros institucijos.

B. Pagrindinių klausimų suvestinė

1. Teisinis pagrindas

Kompromisiniame tekste, kuris atspindimas per pirmąjį svarstymą priimtoje Tarybos pozicijoje, pasirinktas teisinis pagrindas yra SESV 46 straipsnis.

2. „Iš darbo išeinančio darbuotojo“ sąvokos taikymo sritis ir apibrėžtis (2 straipsnis, 3 straipsnio g punktas ir 6 konstatuojamoji dalis)

Kompromisiniame tekste nustatyta, kad direktyva taikoma iš darbo išeinantiems darbuotojams, kurie persikelia iš vienos valstybės narės į kitą. Ji nebus taikoma darbuotojams, kurie persikelia toje pačioje valstybėje narėje. Tačiau 6 konstatuojamojoje dalyje pažymima, kad valstybės narės vis dėlto gali svarstyti galimybę pasinaudoti savo nacionaline kompetencija tam, kad šioje direktyvoje nustatytos taisyklės būtų taikomos ir sistemos dalyviams, kurie keičia darbą toje pačioje valstybėje narėje.

Be to, kompromisiniame tekste nurodyta, kad ši direktyva taikoma tik po jos įgyvendinimo susidarantiems darbo laikotarpiams. Ji nebus taikoma nei pensijų sistemoms, kurioms taikomas Reglamentas (EB) Nr. 883/2004, nei toms sistemoms, į kurias nebepriimami nauji aktyvūs dalyviai, nei sistemoms, kurioms taikomos tokios priemonės kaip likvidavimo procedūra. Ji taip pat nebus taikoma nemokumo garantijų sistemoms, kompensavimo sistemoms ir nacionaliniams rezervų fondams bei vienkartiniams mokėjimams, nesusijusiems su pensijų skyrimu. Ši direktyva netaikoma ir invalidumo pašalpoms. Tam tikros nuostatos dėl įgytų ir atidėtų teisių į pensiją išsaugojimo (5 straipsnis) ir informavimo (6 straipsnis) taikomos išmokoms netekus maitintojo, kurioms kitais atvejais ši direktyva netaikoma.

3. Teisių į pensiją apsauga (4, 5 straipsniai ir 23 konstatuojamoji dalis)

Kompromisiniame tekste, kuris atspindimas Tarybos per pirmąjį svarstymą priimtoje pozicijoje, teisių į pensiją įgijimą reglamentuojančios sąlygos yra griežtinamos taip, kad tais atvejais, kai taikomas teisių įgijimo laikotarpis ir (arba) laukimo laikotarpis, bendras laikotarpis neviršytų trejų metų. Teisių į pensiją įgijimui nustatytas minimalus amžius neturi viršyti 21 metų.

Kalbant apie įgytų teisių į pensiją išsaugojimą, kompromisiniame tekste numatytos nacionalinės priemonės siekiant užtikrinti, kad iš darbo išeinančių darbuotojų įgytos teisės į pensiją galėtų išlikti toje sistemoje, kurioje jos buvo įgytos. Tačiau sistemose taip pat numatyta galimybė, gavus informuoto darbuotojo sutikimą, be kita ko, dėl taikomų mokesčių, išmokėti darbuotojui tam tikrą nacionaliniu lygiu nustatytos ribos neviršijančią kapitalo sumą. Kaip paaiškinta 23 konstatuojamojoje dalyje, siekiama išvengti pernelyg didelių administracinių išlaidų, kurių būtų patiriama dėl daugybės mažos vertės atidėtų teisių administravimo; kita vertus, nustatydamos kapitalo sumų išmokėjimo ribas, valstybės narės turėtų atsižvelgti į būsimų darbuotojų pensinių pajamų adekvatumą.

Kompromisiniame tekste nustatyta, kad iš darbo išeinančių darbuotojų ir jų kaip maitintojų netekusių asmenų atidėtoms teisėms į pensiją arba jų vertei būtų taikomos tokios pačios sąlygos, kaip ir aktyvių sistemos dalyvių teisių vertei, arba atsižvelgiant į esamas pensinių išmokų mokėjimo tendencijas arba taikant kitas priemones, kuriomis užtikrinamas vienodų sąlygų taikymas.

4. Informavimas (6 straipsnis)

Kompromisiniame tekste taip pat išplėstos aktyvių sistemos dalyvių ir būsimų naudos gavėjų bei maitintojų netekusių asmenų teisės gauti informaciją. Valstybės narės užtikrina, kad aktyvūs sistemos dalyviai galėtų paprašę gauti informacijos apie darbo santykių nutraukimo pasekmes jų teisėms į pensiją. Tais atvejais, kai pagal sistemą suteikiama galimybė iš anksto pasinaudoti įgytomis teisėmis į pensiją gaunant kapitalo sumą, teikiant informaciją taip pat pateikiamas rašytinis pareiškimas, kad sistemos dalyvis turėtų apsvarstyti galimybę konsultuotis dėl tos kapitalo sumos investavimo į pensinį aprūpinimą.

Būsimi naudos gavėjai paprašę turi gauti informacijos apie savo atidėtų teisių vertę ir joms taikomas sąlygas. Pagal direktyvą maitintojo netekę naudos gavėjai taip pat turi teisę gauti informacijos apie su papildomomis pensijų sistemomis susijusių išmokų netekus maitintojo mokėjimą.

5. Perkėlimas į nacionalinę teisę (8 straipsnis)

Kompromisiniame tekste numatytas ketverių metų nuo priėmimo datos perkėlimo į nacionalinę teisę laikotarpis.

6. Ataskaita (9 straipsnis)

Į kompromisinį tekstą įtrauktas toks ataskaitų teikimo tvarkaraštis: valstybės narės Komisijai pateikia ataskaitas apie šios direktyvos taikymą per penkerius metus nuo jos įsigaliojimo. Po metų Komisija savo ruožtu Europos Parlamentui, Tarybai ir Europos ekonomikos ir socialinių reikalų komitetui turi pateikti ataskaitą apie šios direktyvos taikymą.

IV. IŠVADA

Tarybos per pirmąjį svarstymą priimtoje pozicijoje atsispindi kompromisas, pasiektas Tarybos ir Europos Parlamento derybų metu, tarpininkaujant Komisijai. Šis kompromisas patvirtintas Europos Parlamento Užimtumo ir socialinių reikalų komiteto (EMPL) pirmininkės laišku, adresuotu Nuolatinių atstovų komiteto pirmininkui (2013 m. gruodžio 9 d. laiškas). Šiame laiške EMPL komiteto pirmininkė nurodo, kad EMPL komiteto nariams, o vėliau ir plenarinio posėdžio dalyviams ji rekomenduos per antrąjį svarstymą Parlamente pritarti Tarybos per pirmąjį svarstymą priimtai pozicijai be pakeitimų, abiejų institucijų teisininkams lingvistams patikrinus jos tekstą.

(1) Dok. 10933/07.

(2) Dok. 13857/1/07 REV 1.

(3) Dok. SOC/217.

(4) Dok. 11459/13.

(5) Dok. 17221/13 ADD 1.